พุ่มพวง ดวงจันทร์
ในปี พ.ศ. 2518 เมื่ออายุได้ 15 ปี ไวพจน์ เพชรสุพรรณ นำวงดนตรีมาแสดงที่วัดทับกระดาน เธอได้ร่วมร้องเพลงและแสดงความสามารถจนไวพจน์เห็นความสามารถ เกิดความเมตตา จึงรับเป็นบุตรบุญธรรมและพาไปอยู่กรุงเทพฯ เริ่มต้นอาชีพด้วยการเป็นหางเครื่องและนักร้องพลาง ๆ ก่อนที่ไวพจน์ จะแต่งเพลงและอัดแผ่นเสียงชุดแรกให้ ชื่อเพลง "แก้วรอพี่" เพลงแต่งแก้กับเพลง "แก้วจ๋า" โดยใช้ชื่อในการร้องเพลงว่า น้ำผึ้ง เมืองสุพรรณ ซึ่งจากการอยู่ในวงดนตรีไวพจน์ เพชรสุพรรณ ทำให้เธอสนิทสนมกับธีระพล แสนสุข ทำให้ต้องแยกออกจากวงดนตรีไวพจน์ เพชรสุพรรณ มาเริ่มงานกับศรเพชร ศรสุพรรณ โดยทำงานเป็นทั้งหางเครื่องและนักร้องในวง และย้ายมาอยู่กับขวัญชัย เพชรร้อยเอ็ด
ทิฟฟานี ยัง
ในปี 2547 ทิฟฟานีชนะเลิศอันดับ 1 ในการแข่งขัน CJ/KMTV (USA-LA) และหลังจากที่ได้แข่งร้องเพลงตามระบบการแข่งขันของบริษัท เอสเอ็มเอ็นเตอร์เทนเมนต์ แล้ว เธอก็ได้รับเลือกทันที ทิฟฟานีได้อ้อนวอนคุณพ่อของเธออยู่นาน เพื่อให้ท่านอนุญาตให้เธอได้มีโอกาสทำตามหาความฝันของตนเอง หลังจากนั้น 3 สัปดาห์ ทิฟฟานีก็ตัดสินใจย้ายมาอยู่ที่เกาหลีตามลำพังด้วยอายุเพียง 15 ปี ทั้ง ๆ ที่ไม่รู้ภาษาเกาหลี 
จากนั้นจึงได้เริ่มการฝึกที่บริษัท เอสเอ็มเอ็นเตอร์เทนเมนต์ เป็นต้นมา โดยระหว่างที่เป็นเด็กฝึกหัด ทิฟฟานีเคยแชร์ห้องกับ แทยอน, จางลี่อิน และ โก อารา และได้ศึกษาในระดับชั้นมัธยมปลายในระหว่างที่เป็นเด็กฝึกหัดควบคู่ไปด้วย ซึ่งทิฟฟานี่สำเร็จการศึกษาระดับชั้นมัธยมปลาย จากโรงเรียนนานาชาติเคนต์เกาหลี ในช่วงเตรียมเปิดตัวของวง